Kuala Lumpur

Kuala Lumpur eli KL (kei-el) on Malesian pääkaupunki.

Lentokoneella
Kuala Lumpurin kansainvälinen lentokenttä (KLIA)  on viidakon ympäröimä futuristinen sikermä lasia ja terästä, n. 70km päässä keskustasta. Finnairin piti aloittaa suorat lennot vuonna 2008, mutta suunnitelmat on laitettu jäähylle, joten toistaiseksi on kierrettävä esim. Bangkokin, Tukholman tai Frankfurtin kautta.

Kentältä pääsee näpsäkästi KLIA Ekspres-pikajunalla 28 minuutissa KL Sentral -päärautatieasemalle, josta voi jatkaa matkaa metrolla, monoraililla tai taksilla.

Halvemmalla kentältä keskustaan pääsee linja-autolla. Niitä menee koko ajan (yön pimeimpinä tunteina ei kulje). Linja-autot löytyvät lentokentältä aivan ala-kerroksesta. Hintaa matkalle tulee noin kolme euroa (2011). Matka-aika on tunti ja kun bussista poistuu voi matkaa jatkaa junalla tai taksilla haluamaansa kohteeseen.

Jos saavut Kuala Lumpuriin halpalentoyhtiöllä kuten Air Asialla, saavut LLCT (Low Cost Carrier Terminal) puolelle lentoasemaa. Terminaalia ei voi vaihtaa kävelle, vaan on otettava taksi tai bussi. Bussimatka kestää 15 minuuttia. Keskustaan LLCT kentältä pääsee nopeiten bussilla KL Sentral asemalle. Matka taittuu tunnissa. Bussin ja KLIA Ekspres-junan yhdistelmä KL Sentraliin kestää 1,5 tuntia.

Junalla
Pitkän matkan junat Singaporesta ja Penangista saapuvat KL Sentral -päärautatieasemalle.

Bussilla
Kuala Lumpuriin pääsee bussilla mistä tahansa kaupungista manner-Malesiassa ja naapurimaistakin. Erityisesti Singaporesta tullessa optioita on tusinoita, kts. Singapore.

Bussiterminaaleja on sekava kirjo ympäri kaupunkia. Tärkeimmät ovat:
 * Hentian Puduraya, Pasar Rakyat (Ampang-linja). Terminaaleista keskeisin, suurin ja sekavin, yhteyksiä ympäri maan.  Varo taskuvarkaita ja hostellien sisäänheittäjiä.
 * Hentian Putra, PWTC (Kelana Jaya-linja). Yhteyksiä itärannikolle.
 * Hentian Duta. Busseja pohjoiseen.  Ei julkista liikennettä, ota taksi.
 * Kuala Lumpur/KL Sentral. Plusliner/NiCE  luksusbussit mm. Singaporeen ja Penangiin lähtevät Kuala Lumpurin vanhan juna-aseman edestä, koukaten KL Sentralin kauta.

Bandar Tasik Selatan-aseman viereen (Ampang, KTM, KLIA Transit-linjat) rakennetaan parhaillaan uutta jättimäistä terminaalia jonka on valmistuessaan v. 2010 lopulla tarkoitus keskittää kaikki etelän bussit.

Metrolla


Kuala Lumpurin metrojärjestelmä on hieman rajoittunut, mutta useimmille vieraille riittävä. Varsinaisia metrolinjoja on kaksi (Kelana Jaya ja Ampang-linjat), plus Bukit Bintangin kautta kiertävä näyttävä KL Monorail -linja, jonka ajelee mukavasti päästä päähän ja takaisin jo turistinähtävyytenäkin. Liput maksavat RM 1-2.50 ja eivät ole yhteensopivia keskenään, mutta Touch N Go arvokortti kelpaa kaikkiin ja on kannattava investointi jos on kaupungissa vähänkään kauemmin.

Autolla
Mikäli olet tottunut "vääränpuoleiseen liikenteeseen" ja olet kaikin puolin "kova rattimies", voit toki yrittää. KLn liikenne on kuitenkin tietyissä määrin mielipuolista, varsinkin keskustassa.

Taksilla
Kuala Lumpurissa on helppoa ja halpaa liikkua taksilla. Muista kuitenkin aina varmistaa ennen taksiin menemistä, että kuljettaja käyttää mittaria. Mikäli kuljettaja ehdottaa ennalta jotain hintaa voit saada sen tingittyä jopa neljännekseen ensimmäisestä kuljettajan tarjouksesta. Taksimatkan voi maksaa halutessaan myös etukäteen taksiasemilla, josta saat mukaan kuitin taksimatkaa varten. Taksi tulee tällöin ottaa aseman viereiseltä tolpalta. Asemilla maksat normaalisti 2-4 RM ekstraa, mutta vältyt huijauksilta.

Huomioi, että takseja on kolmea eri hintaluokkaa. Budget-taksit ovat halvimpia (2RM aloitusmaksu), kun taas Premium ja Limousine taksit ovat kalliimpia.

Kävellen
Kävellen liikkuminen on KLssä tuskaista trooppisen ilmaston ja huonosti suunniteltujen jalkakäytävien vuoksi. Yksittäisillä alueilla kävellen liikkuminen toki onnistuu, mutta pidemmät matkat sujuvat mukavammin taksilla.

Näe

 * Kaupungin ehdoton vetonaula, vielä hiljattain maailman korkeimmat tornit näkyvät kauas ja ovat erityisen hienoja valaistuna yöllä. Huipulle asti ei pääse, mutta tornien välisellä Skybridgellä voi vierailla.  Paikkoja on kuitenkin rajoitetusti (1200 per päivä) ja liput napataan aina ennen puoltapäivää, joten kannattaa tulla jonottamaan jo klo 8, puoli tuntia ennen kun torni aukeaa.  Tornien alla sijaitsee Dewan Filharmonik-konserttisali ja Suria KLCC-ostoskeskus, yksi KL:n fiineimmistä (ja kalleimmista).

Osta

 * China town Petaling Streetillä
 * Little Intia
 * Vähän kauempana keskustassa sijaitsee Mid Valley Megamall, joka on paikallisten suosima ostoskeskus. Sen sisällä sijaitsee myös elokuvateatteri.
 * Sungai wang plaza on edullinen ostospaikka, jossa tekee paljon vaate ja kenkä löytöjä.
 * Sungai wangin lähellä sijaitsee myös Lot 10 ja monta muita ostoskeskuksia
 * Suria KLCC sijaitsee aivan ydinkeskustassa Petronals-kaksoistornien välissä. Siellä voi ostaa merkkivaatteita, jotka ovat tosin lähes Suomen hintatasoa, mutta valikoima on kyllä suuri. Ylimmässä kerroksessa on myös tiedekeskus, joka sopii hyvin lapsille.
 * Jalan Bukit Bintangilla sijaitsee uudehko Pavilion KL ostoskeskus. Täältä löydät merkkivaatteet ja -kellot.
 * Times Square Jalan Imbillä on valtava 10-kerroksinen ostoskeskus. Ostoskeskuksen yhteydessä myös hauska sisähuvipuisto ja IMAX-elokuvateatteri

Baarit & pubit

 * Traders hotellin 33:ssa kerroksessa sijaitseva baari joka kannattaa kokea.

Nuku
Kuala Lumpur on ansaitusta maailman parhaiden hotellikaupunkien maineessa: jos budjetissa on vähänkin ylimääräistä, niin täällä kannattaa investoida 5 tähden hotelliin, joita saa usein alle 100 euron. Sesonkiaikoihin (vuodenvaihde ja keskikesä) hinnat kuitenkin nousevat.

Keskihintaiset

 * Avattu lokakuussa 2009 keskelle pikku-Intian bazaaria, tämä yllättävän siisti ja tyylikäs cityhotelli tarjoaa pieniä mutta moitteettomia huoneita, eikä kadun hälinä pahemmin kuulu. Ilmastointi, TV, wifi, aamiainen kuuluu hintaan, ei kuitenkaan uima-allasta tai muita bonuksia.


 * Aivan Lot 10 kauppakeskuksen vieressä sijaitseva Hotel Fortuna on edullinen ja erinomainen paikka sijaintinsa puolesta matkailijalle. Kaikki KL:n tärkeimmät nähtävyydet ja kauppakeskukset sijaitsevat kävelymatkan päässä. Twin Towersille ja KL Toweriin on vain n. 10-15 minuutin kävelymatka.

Hintavat

 * Modernin viileä luksushotelli näppärästi KL Sentralin vieressä, täydellinen liikematkoille eikä hassumpi turisteillekaan. Isot plasma-TV:illä varustetut huoneet, hienot näkymät kohti puistoa, loistava uima-allas/punttis, ja puhelimella voi tilata ilmaiseksi kultakalan kaveriksi.

Pysy turvassa
Taskuvarkaat ovat pienoinen riesa Kuala Lumpurissa, joten kannattaa siirtää lompakot takataskua turvallisempaan paikkaan väkijoukoissa, erit. metrossa ja katutoreilla. Naisten on syytä pitää käsilaukut pois kadun puolelta, sillä vietnamilainen taktiikka ryövätä mopon avulla koko käsilaukku lennossa on levinnyt tännekin, ja ellei päästä irti tarpeeksi äkkiä niin tästä voi tulla pahaa jälkeä.

Plussapuolella, väkivaltarikokset ovat harvinaisia ja keskustan kaduilla voi melko huoletta kävellä öisinkin.

Lentäen
KLIAn Low Cost Carrier Terminal (LCCT) kentältä operoiva Malesialainen Air Asia kuljettaa matkaajan halvalla seuraavaan kohteeseen. LCCTltä lähtevät myös muut halpalennot. Helpoiten LCCTlle pääset KL Sentralista bussilla (8-15RM).

Jatka matkaa


Kuala Lumpur Kuala Lumpur Kuala-Lumpuro Kuala Lumpur Kuala Lumpur Kuala Lumpur クアラルンプール Kuala Lumpur Kuala Lumpur Kuala Lumpur